b'\n_START_ARTICLE_\nLaminat\n_START_PARAGRAPH_\nLaminat je vrsta talne obloge. Osnovna sestava laminata je HDF sredica (trda vlaknena plo\xc5\xa1\xc4\x8da), ki s svojo visoko gostoto daje materialu trdnost in togost. Vrhnji sloj pri laminatu predstavlja dekor talne obloge. To je tanka plat tiskanega vinila, ki je lepljen na osnovno HDF plo\xc5\xa1\xc4\x8do. Od klasi\xc4\x8dnih struktur in barv desk laminata, v dana\xc5\xa1njem \xc4\x8dasu tako poznamo lesne dekorje, dekorje kamna in druge, nevsakdanje barve in grafike. Vrhnji sloj pa je posebna plast namenjena predvsem za\xc5\xa1\xc4\x8diti, kot tudi izdelavi strukture talne obloge. Med proizvajalci se tako razlikuje tudi \xc5\xa1tevilo zgornjih slojev in debelina le-teh._NEWLINE_Evropski standard \xc5\xa1t. EN 13329: 2000 dolo\xc4\x8da minimalne zahteve za laminat, kot talno oblogo._NEWLINE_Cena laminata je verjetno najpogostej\xc5\xa1i odlo\xc4\x8devalec pri nakupu. Cena laminata se lahko za\xc4\x8dne pod 10\xe2\x82\xac/m\xc2\xb2, vse je odvisno od kvalitete materialov in debeline laminata. Poleg cene je na strani laminata tudi na\xc4\x8din vzdr\xc5\xbeevanja. Tu ni potrebno velikih posegov, priporo\xc4\x8dljivo je le redno \xc4\x8di\xc5\xa1\xc4\x8denje in primerna uporaba. Ker so trenutno v svetu zelo popularni DIY (\xc2\xbbNaredi sam\xc2\xab) projekti, je laminat v samem vrhu po enostavnosti vgradnje. Za monta\xc5\xbeo laminata je potrebno nekaj ro\xc4\x8dnih spretnost, primerna osnovna podlaha (estrih) in nekaj preprostega orodja. Proizvajalci za namen enostavne vgradnje razvijajo \xc5\xa1tevilne sisteme klik spajanja. Tudi na tem podro\xc4\x8dju se je laminat v zadnjem \xc4\x8dasu zelo razvil in izbolj\xc5\xa1al.\n_START_SECTION_\nPlusi in minusi laminata\n_START_PARAGRAPH_\n+ Cena nakupa_NEWLINE_+ Vzdr\xc5\xbeevanje_NEWLINE_+ Na\xc4\x8din monta\xc5\xbee_NEWLINE_+ \xc5\xa0iroka izbira dekorjev_NEWLINE_+ Primeren za talno ogrevanje*_NEWLINE_- Odpornost na vodo ali vlago_NEWLINE_- Akusti\xc4\x8dna izolativnost_NEWLINE_- Ob\xc4\x8dutljivost na udarce_NEWLINE_*Polaganje laminata na tla s talnim ogrevanjem: laminatni pod lahko polagate samo na tla s toplovodnim talnim ogrevanjem z najve\xc4\x8djo temperaturo ogrevanja 27 \xc2\xb0C.\n_START_SECTION_\nMonta\xc5\xbea laminata\n_START_PARAGRAPH_\nZa vgradnjo laminata je treba paziti na nekaj pomembnih to\xc4\x8dk. Podlaga mora biti \xc4\x8dvrsta, suha in \xc4\x8dista. Vse neravnine je treba pred pri\xc4\x8detkom del ustrezno izravnati. Pod laminat je treba polo\xc5\xbeiti podlogo ki skrbi za toplotno, kot tudi zvo\xc4\x8dno izolacijo, hkrati pa poskrbi za regulacijo majhnih neravnin (\xc4\x8de se laminat polaga na estrih, je treba pod podlogo polo\xc5\xbeiti PE folijo). Zahvaljujo\xc4\x8d klik sistemu spajanja laminata ni treba lepiti po spojih, vsekakor pa se ga ne sme lepiti na podlago. Ker gre za plavajo\xc4\x8de polaganje, je treba ob stenah in drugih nepremi\xc4\x8dnih elementih v prostoru zagotoviti zadostni odmik in tako omogo\xc4\x8diti njegovo premikanje po prostoru. Pred vgradnjo je treba upo\xc5\xa1tevati proizvajal\xc4\x8deva navodila za monta\xc5\xbeo. Za lep\xc5\xa1o izvedbo je treba okoli vrat in podbojev nekaj spretnosti, da se laminat lepo zaklju\xc4\x8di in s tem odmik do stene ni viden. Ob morebitni po\xc5\xa1kodbi dolo\xc4\x8dene deske se z nekaj spretnosti le-to preprosto zamenja.\n_START_SECTION_\nPrimerna uporaba in vzdr\xc5\xbeevanje\n_START_PARAGRAPH_\nVoda in vlaga mo\xc4\x8dno \xc5\xa1kodujeta ve\xc4\x8dini laminatov, zato je treba pri vzdr\xc5\xbeevanju upo\xc5\xa1tevati, da se tla bri\xc5\xa1e z vla\xc5\xbeno, dobro o\xc5\xbeeto krpo. Najbolj priporo\xc4\x8dljiva je uporaba \xc4\x8distil, namenjenih za laminat ali vinilne talne obloge. \xc4\x8cistilo se enostavno razpr\xc5\xa1i po povr\xc5\xa1ini in obri\xc5\xa1e. Za\xc5\xa1\xc4\x8dita pohi\xc5\xa1tva (stoli in mize) z ustreznimi \xc4\x8depi iz filca omogo\xc4\x8da brezskrbno premikanje po prostoru. V prostorih, kjer se uporabljajo pisarni\xc5\xa1ki stoli, se pod le te namesti prozorne polikarbonatne za\xc5\xa1\xc4\x8ditne plo\xc5\xa1\xc4\x8de. Tako lahko podalj\xc5\xa1amo \xc5\xbeivljenjsko dobo laminata.\n_START_SECTION_\nZgodovina\n_START_PARAGRAPH_\nNa \xc5\xa0vedskem je bil leta 1977 razvit prvi laminat, na evropsko tr\xc5\xbei\xc5\xa1\xc4\x8de pa je pri\xc5\xa1el \xc5\xa1ele leta 1980._NEWLINE_Danes je laminat ena izmed bolj priljubljenih talnih oblog na svetu in tudi \xc5\xa1tevilo proizvajalcev se je pove\xc4\x8dala, s tem pa tudi konkurenca in kakovost. Kar se ni spremenilo do dana\xc5\xa1njega \xc4\x8dasa, je osnovna sestava talne obloge. Splo\xc5\xa1na sestava laminata je tako \xc5\xa1e vedno troplastna.'